<classify> MRATIBU wa Malaria katika Ofisi ya Rais, Tawala za Mikoa na Serikali za Mitaa TAMISEMI, Stella Kajange, amesema ugonjwa wa malaria umepungua kwa asilimia 50 huku kiwango cha maambukizi ya vimelea vya ugonjwa huo vikipungua kutoka asilimia 15 mwaka 2015 hadi kufikia asilimia saba mwaka 2018.Alisema hayo jana mjini hapa wakati wa mkutano wa wadau wa afya waliokuwa wakijadili mwelekeo wa ugonjwa wa malaria nchini, chini ya Shirika la Johns Hopkins Center for Communication kupitia mradi wa VestorWorks kwa ufadhili wa Shirika la Msaada la Marekani USAID kupitia Mfuko wa Rais wa Marekani wa Kudhibiti Malaria PMI.Kajange alisema kupungua kwa malaria kumetokana na mafanikio waliyopata kutoka kwa serikali, wadau na wahisani wakiwemo USAID na PMI. Alisema Tanzania inaendelea vizuri katika ma- pambano dhidi ya ugonjwa wa malaria ambao ugonjwa huo umekuwa ni tishio kwa jamii. Licha ya kupungua kwa ugonjwa huu nchini, bado ni tishio kwa jamii ndio maana serikali inaendelea na utekelezaji wa afua mbalim- bali ili kuhakikisha tatizo hilo linapungua, alisema Kajange. Aidha, aliongeza kuwa sera ya mwaka 2007 in- aelezea mwelekeo wa nchi katika kuhakikisha kuwa wananchi wanakuwa na afya njema ili waendelee na shughuli zao mbalimbali za uzalishaji na kujipatia kipato. Serikali kwa kushiriki- ana na wadau wa maendeleo tunatekeleza sera mbalimbali kwa faida ya wananchi wetu kuhakikisha wanakuwa na afya njema, alisema Kajange. Aliongeza, Serikali ya Tanzania inafanya kazi na wadau mbalimbali wa maendeleo, tunawashu- kuru sana USAID na PMI na wadau wengine kwa kutuunga mkono kwa miradi inayotekelezwa sehemu mbalimbali nchini. Mkurugenzi wa mradi huo wa VestorWorks unao- fadhiliwa na USAID kupitia Mfuko wa Rais wa Marekani wa Kudhibiti Malaria PMI, Waziri Nyoni alisema mradi huo umedumu nchini takribani miaka mitano ambao uliojikita katika usambazaji wa vyandarua vyenye dawa katika mikoa mbalimbali. Mradi umedumu nchini ndani ya miaka mitano na mwaka huu mwezi Agosti ndio ulikuwa mwisho wa mradi huu, tunaamini kwa ushirikiano tulioupata umeweza kuleta tija kwa jamii katika kuhakikisha wananchi wanatumia vyan- darua vilivyowekwa dawa, alisema Nyoni. Alisema nchini, mradi huo umejikita katika maeneo matatu ikiwemo sera, utekelezaji wa ugawaji wa vyandarua, tafiti na upimaji wa matokeo. Naye Msimamizi wa Kitengo cha Kupambana na Malaria NMCP, Winfred Mwafongo alisema ugonjwa wa malaria unaathiri zaidi kundi la wajawazito na watoto chini ya umri wa miaka mitano. Mwafongo alisema katika mikakati yao waliyojiwekea ni kuhakikisha wanadhibiti malaria nchini ambapo tayari wameweka utaratibu wa afua ambazo zinazohusika na udhibiti wa malaria. Alisema miongoni mwa afua hizo ni kuhakikisha kuna kuwepo na matumizi ya vyandarua vyenye dawa, kuangamiza vijidudu na upulizaji wa viuatilifu kud- hibiti mbu.  <topic>: KITAIFA 